Milan Škriniar

Milan Škriniar (* 11. február 1995, Ladomerská Vieska) je slovenský profesionálny futbalista, ktorý hrá ako obranca za klub Fenerbahçe SK a za slovenské národné mužstvo, ktorému je kapitánom. Na drese nosí číslo 37. Svoju mládežnícku kariéru odštartoval v Žiari nad Hronom a odtiaľ následne prestúpil do mládežníckeho klubu MŠK Žilina. Svoj seniorský debut v slovenskej najvyššej futbalovej lige absolvoval vo veku 17 rokov a 49 dní.

 Klubová kariéra 

 MŠK Žilina 
Škriniar začal svoju kariéru v mládežníckych štruktúrach FK Žiar nad Hronom, predtým než ako 12-ročný nastúpil do mládežníckej zostavy MŠK Žilina. Oficiálny debut v slovenskej Superlige za prvý tím absolvoval 27. marca 2012 vo veku 17 rokov a 49 dní proti ViOn Zlaté Moravce. 23. novembra 2012 strelil svoj prvý gól v slovenskej Super Lige proti ViOn počas víťazstva 4:1. Škriniar bol vo februári 2013 poslaný na hosťovanie na pol sezóny do ViOnu Zlaté Moravce, aby získal ďalšie skúsenosti v prvom tíme. 

 Sampdoria 
Dňa 29. januára 2016 Sampdoria oznámila podpísanie zmluvy s Milanom Škriniarom na štyri a pol roka. Debutoval pri domácom víťazstve 2:1 nad Laziom koncom apríla. Počas nasledujúcej sezóny zohral Škriniar kľúčovú úlohu v tíme Marca Giampaola Blucerchiatiho a ukončil kampaň ako najmladší obranca, ktorý odohral aspoň 35 zápasov v Serie A.

 Inter Milan 
7. júla 2017 dokončil Škriniar prestup do Interu Miláno v Serie A podpisom päťročného kontraktu. Klub za neho zaplatil 23 miliónov eur, čím sa stal najdrahším slovenským hráčom v histórii a prekonal doterjaší rekord za Vratislava Greška, ktorý v roku 2002 prestúpil z Interu Miláno do Parmy FC za 21,5 milióna eur. Prestup zahŕňal aj útočníka Gianlucu Caprariho. Škriniara klub predstavil o štyri dni neskôr s číslom dresu 37, na čo Škriniar reagoval: „Je úžasné pomyslieť si, že som za 18 mesiacov odišiel zo slovenskej ligy do klubu ako je Inter."

Škriniar debutoval v súťažnom drese klubu 20. augusta v úvodnom zápase sezóny 2017/18 Serie A proti Fiorentine, keď Inter vyhral na štadióne San Siro 3:0. Svoj prvý gól v Serie A strelil 16. septembra proti Crotone, ktorý otvoril v 82. minúte strelou pravačkou pri výhre 2:0 a udržal tak sériu víťazstiev Interu. Jeho druhá časť kampane prišla v 10. deň Serie A proti jeho bývalému tímu Sampdoria 24. októbra, keď opäť vsietil úvodný gól a Inter vyhral 3:2.

Škriniar sa vyznamenal svojimi výkonmi v prvej časti sezóny a patril medzi najlepších hráčov klubu. Vo skvelých výkonoch pokračoval aj v druhej časti sezóny, čo sa ukázalo ako kritické pre tím, ktorý sa po šiestich rokoch vrátil do Ligy majstrov UEFA. Sezónu zakončil odohraním všetkých 38 ligových zápasov, pričom dostal iba dve žlté karty.

V sezóne 2018/2019 debutoval Škriniar v Lige majstrov UEFA 18. septembra v úvodnom zápase skupinovej fázy proti Tottenhamu Hotspur, kde odohral celých 90 minút s výsledkom 2:1, opäť na štadióne San Siro. 2. novembra 2019 v zápase Serie A proti Bologne, ktorý sa skončil výhrou 2:1, Škriniar odohral za Inter svoje 100. vystúpenie vo všetkých súťažiach, vo všetkých ako štartér. 

3. novembra 2021 strelil Škriniar svoj prvý gól v Lige majstrov UEFA pri výhre 3:1 proti Sheriffu Tiraspol.

Počas letného prestupového obdobia sezóny 2022 ponúkol Paríž Saint-Germain za Škriniara 65 miliónov eur, prestup sa nakoniec pre nezhody medzi klubmi nekonal. Neskôr, počas decembra 2022 Škriniarov agent Roberto Sistici oznámil, že predĺženie zmluvy s Interom odmietli a namiesto toho prijali zmluvu s Parížom. V januári 2023 mal prestúpiť do francúzskeho Paris Saint-Germain počas zimného prestupového obdobia. PSG ponúkal za jeho okamžitý prestup 10 miliónov eur, no Inter ich ponuku odmietol a požadoval minimálne 20 miliónov eur, aj napriek faktu, že sa Škriniarova zmluva s klubom končila už v lete, čím prestup stroskotal. Škriniar nakoniec podpísal zmluvu s Paris Saint-Germain s tým, že sezónu dohrá v Interi a do Paríža St. Germain odíde až v lete ako voľný hráč.

 Reprezentačná kariéra 
Škriniar reprezentoval Slovensko už v juniorských kategóriách, za národné futbalové mužstvo debutoval v priateľskom zápase 27. mája 2016 proti Gruzínsku, ktorý skončil 3–1.

Po rozhodnutí Mareka Hamšíka o ukončení reprezentačnej kariéry sa v júni 2022 novým kapitánom slovenskej futbalovej reprezentácie stal Škriniar. Ako kapitán debutoval na zápase Ligy národov s Bieloruskom.

 Kariérne štatistiky 
 Klub 
+ Zápasy a góly podľa klubov, sezón a lígKlubSezónaLigaNárodný pohárEurópaInéSpoluDivíziaZápasyGólyZápasyGólyZápasyGólyZápasyGólyZápasyGólyŽilina2011/12Fortuna liga201000—302012/131013000—1312013/141511010—1712014/153263200—3582015/161841180—275Spolu77129390—9515Zlaté Moravce2012/13Fortuna Liga7000——70Žilina2014/152. Liga10———10Sampdoria2015/16Serie A3000——302016/1735000——350Spolu38000——380Inter Milan2017/18Serie A38420——4042018/193502090—4602019/203203070—4202020/213234030—3932021/223534081104842022/23200106010280Spolu192101603312024311Celkovo314222534212038325
Aktualizované k zápasu hranému 5. februára 2023

 Reprezentácia 
+ Zápasy a góly podľa národných reprezentácii a rokovNárodný tímRokZápasyGólySlovensko2016702017702018902019802020502021143202280Total583
Aktualizované k zápasu hranému 20. novembra 2022

+ Zoznam reprezentačných gólov Milana Škriniara Por.  Dátum  Štadión  Súper  Gól  Výsledok  Súťaž 1  27. marca 2021  Štadión Antona Malatinského, Trnava    2–2  2–2  Kvalifikácia na MS 2022 2  30. marca 2021  Štadión Antona Malatinského, Trnava    1–0  2–1  Kvalifikácia na MS 2022 3  14. júna 2021  Krestovsky Stadium, Saint Petersburg, Rusko    2–1  2–1 ME 2020  

 Ocenenia 
Škriniar vyhral slovenské ocenenie Futbalista roka trikrát, prvý raz v roku 2019, následne aj v rokoch 2020 a 2021.

 Referencie 

 Iné projekty 

 Externé odkazy 
 Profil hráča na oficiálnej stránke klubu Inter Milan 
 Profil hráča na stránke Futbalnet
 Profil hráča na stránke Soccerway 

 Zdroj 

Kategória:Slovenskí futbalisti
Kategória:Futbaloví obrancovia
Kategória:Hráči MŠK Žilina
Kategória:Hráči FC ViOn Zlaté Moravce
Kategória:Hráči UC Sampdoria
Kategória:Hráči FC Internazionale Miláno
Kategória:Osobnosti zo Žiaru nad Hronom